Generálisként harcolt többek közt az 1655–60-as északi háborúban, Pomerániában a svédek ellen. 1659-ben feleségül vette az olasz Anna Silvia Caretto millesimói grófnőt (1607–1664). Az 1663–64-es Habsburg–oszmán háborúban Raimondo Montecuccoli seregében szolgált (ezzel egy időben halt meg felesége is), s a német birodalmi erők egyik parancsnoka volt Georg Friedrich von Waldeck mellett. Részt vett a körmendi és a szentgotthárdi csatában.